จากแนวทางการเรียนเนติบัณฑิต เทอม 1 จะแบ่งกฎหมายอาญาได้กี่ข้อ อไรบ้าง
กฎหมายอาญา จะแบ่งเป็น 10 ข้อ ซึ่งเป็นกฎหมายอาญา 6 ข้อ วิชาเลือก 4 ข้อ


1. กฎมายหมายอาญา ม.1-58,107-208  อ่านคำบรรยายเนติ แต่ละปีจะมีเนื้อหาที่เพิ่มเข้ามาซึ่งเนื้อหาดังกล่าวอาจออกข้อสอบได้ โดยเรื่องที่ออกข้อสอบบ่อย จะเป็นเรื่องเจ้าพนักงาน ในเรื่องเจ้าพนักงานจะมีอยู่เล่มหนึ่งในคำบรรยายเนติ จะแยกหมวดหมู่ของเรื่องเจ้าพนักงานไว้ ส่วนเรื่องความผิดนอกราชอาณาจักร มาตรา 4-11 นั้น ก็ยังมีเรื่องน่าออกอยู่ให้อ่านไว้ด้วย

ข้อ 2-3 กฎหมายอาญา ม.59-106 จะออกสองข้อ โดยสามารถหาอ่านจากคำบรรยายเนติ และเอกสารประกอบการเรียน และแนะนำให้อ่านหนังสือถาม-ตอบ กฎหมายอาญา เพื่อศึกษาวิธีการเขียนข้อสอบ มีวิธีการเขียนที่แตกต่างจากกฎหมายอาญาข้ออื่นๆ อยู่ ซึ่งผู้ศึกษาจะต้องเข้าใจถึงเรื่อง เจตนา ประมาท พลาด สำคัญผิดในตัวบุคคล สำคัญผิดในข้อเท็จจริง จำเป็น ป้องกัน บันดาลโทสะ พยายาม ตัวการ ผู้ใช้ ผู้สนับสนุน เป็นอย่างดี

ข้อ 4 กฎหมายอาญา ม.209-287 หาหนังสือนอกมาอ่าน โดยกลุ่มนี้เรื่องที่ออกบ่อยมาก คือ ความผิดฐานปลอมเอกสาร มาตรา 264 268 และรองลงมาคือเรื่องข่มขืนและอนาจาร แต่อย่าลืมกฎหมายที่แก้ไขใหม่เรื่องกฎหมายอิเล็กทรอนิกส์ด้วย

ข้อ 5 -6 กฎหมายอาญา ม.288-389 ให้อ่านคำบรรยายเนติครับ โดยกลุ่มนี้จะแบ่งออกเป็นชีวิต ร่างกาย แท้ง เสรีภาพ ชื่อเสียง หน่วงเหนี่ยว พรากผู้เยาว์ เรียกค่าไถ่ หมิ่นประมาท ทรัพย์ บุกรุก ซึ่งส่วนใหญ่ไม่เคยออกไปถึงเรืองความผิดลหุโทษ และเกือบทุกปีจะออกทรัพย์ 1 ข้อเสมอ

ข้อ 7 กฎหมายภาษีอากร ให้อ่านคำบรรยายเนติ โดยภาษีจะแบ่งออกเป็นภาษีบุคคลธรรมดา ภาษีนิติบุคคล ภาษีมูลค่าเพิ่ม ภาษีธุรกิจเฉพาะ ส่วนภาษีมูลค่าเพิ่มกับภาษีธุรกิจเฉพาะต้องดูคู่กันอยู่แล้ว เนื่องจากถ้าเข้าอันใดอันหนึ่งแล้วอีกอันไม่ต้องเสีย และบางครั้งการอ่านภาษีต้องศึกษาเพิ่มเติมจากกฎกระทรวงด้วย

ข้อ 8 กฎหมายแรงงาน ให้อ่านคำบรรยายเนติ โดยแรงงานจะมีกฎหมายทั้งหมด 4 ฉบับด้วยกัน คือ แรงงานสัมพันธ์ คุ้มครองแรงงาน เงินทดแทน และจัดตั้งศาลแรงงาน  โดยแรงงานสัมพันธ์กับคุ้มครองแรงงานจะได้รับเลือกเป็นข้อสอบ ส่วนจัดตั้งศาลแรงงานนั้นมาตราที่ออกข้อสอบจะมีไม่กี่มาตรา ผู้บรรยายจะสรุปมาตราที่น่าจะออกข้อสอบไว้

ข้อ 9 กฎหมายรัฐธรรมนูญ 1 ให้อ่านคำบรรยายเนติ หรือจะอ่านหนังสือนอกก็ได้ โดยรัฐธรรมนูญจะมีเรื่องที่น่าสนใจในการออกข้อสอบ คือ การควบคุมกฎหมายไม่ให้ขัดต่อรัฐธรรมนูญ คดีพิเศษในรัฐธรรมนูญ คดีที่มีข้อกล่าวอ้างว่ากฎหมายที่ศาลจะใช้บังคับแก่คดีจะขัดหรือแย้งต่อรัฐธรรมนูญ คดีเกี่ยวกับการวินิจฉัยชี้ขาดความขัดแย้งกับอำนาจหน้าที่ขององค์กรตามรัฐธรรมนูญ คดีเลือกตั้ง คดีเกี่ยวกับการใช้เอกสิทธิ์ คดีเกี่ยวกับความคุ้มกัน และให้หาอ่านคำวินิจฉัยศาลรัฐธรรมนูญและคำพิพากษาศาลฎีกาแผนกคดี อ.ม. ใหม่ๆ ด้วย

ข้อ 10 กฎหมายปกครอง ให้อ่านคำบรรยายเนติและเข้าเรียนภาคค่ำ โดยการเรื่องที่ต้องทำความเข้าใจก่อนคือ อะไรคือสัญญาทางปกครอง อะไรคือคำสั่งทางปกครอง เพราะข้อสอบชอบถามว่ากรณีดังกล่าวไปฟ้องที่ศาลยุติธรรมหรือศาลปกครอง และอีกเรื่องคืออำนาจพิจารณาพิพากษาหรือคำสั่งของศาลปกครอง
ประมวลกฎหมายอาญา,ประมวลกฎหมายวิธีพิจาณาความอาญา(วิอาญา),กฎหมายปกครอง(วิธีปฏิบัติราชการ-จัดตั้งและพิจารณาคดีของศาลปกครอง),กฎหมายอาญาความผิดเกี่ยวกับการปกครอง(ความผิดต่อเจ้าพนักงาน-ตำแหน่งราชการ),ข่าวสารทั่วไป สถิติต่างๆ